CELEX: 22014D0809
Language: da
Date: 2014-10-23 00:00:00
Title: 2014/809/EU: Afgørelse nr. 3/2014 truffet af AVS-EU-Ambassadørudvalget den 23. oktober 2014 om fornyelse af mandatet for direktøren for Det Tekniske Center for Samarbejde på Landbrugsområdet og i Landdistrikterne (TCL)

19.11.2014   
            
            
               DA
            
            
               Den Europæiske Unions Tidende
            
            
               L 332/49
            
         AFGØRELSE Nr. 3/2014 TRUFFET AF AVS-EU-AMBASSADØRUDVALGET
   den 23. oktober 2014
   om fornyelse af mandatet for direktøren for Det Tekniske Center for Samarbejde på Landbrugsområdet og i Landdistrikterne (TCL)
   
      (2014/809/EU)
   
   AVS-EU-AMBASSADØRUDVALGET HAR —
   under henvisning til partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater undertegnet i Cotonou den 23. juni 2000 (1), som ændret første gang i Luxembourg den 25. juni 2005 (2) og anden gang i Ouagadougou den 22. juni 2010 (3), særlig artikel 3, stk. 5, i bilag III,
   under henvisning til AVS-EU-Ambassadørudvalgets afgørelse nr. 5/2013 af 7. november 2013 om vedtægterne for Det Tekniske Center for Samarbejde på Landbrugsområdet og i Landdistrikterne (TCL) (4), særlig artikel 7, stk. 1, i disse vedtægter, og
   ud fra følgende betragtninger:
   
               (1)
            
            
               AVS-EU-Ambassadørudvalget udnævnte ved sin afgørelse nr. 2/2010 af 19. marts 2010 Michael HAILU til direktør for Det Tekniske Center for Samarbejde på Landbrugsområdet og i Landdistrikterne (TCL) for en periode på fem år, der udløber den 28. februar 2015.
            
         
               (2)
            
            
               I henhold til artikel 7, stk. 1, i TCL's vedtægter kan ambassadørudvalget, hvis der foreligger særlige omstændigheder, på anbefaling fra bestyrelsen og på grundlag af fremragende resultater, forny direktørens mandat for en periode på højst fem år.
            
         
               (3)
            
            
               Den 3. april 2014 fremsatte bestyrelsen for TCL sin henstilling om at forny Michael HAILUs mandat.
            
         
               (4)
            
            
               AVS-Ministerrådet godkendte på sin samling den 16.-18. juni 2014 fornyelsen af direktørens kontrakt for en anden periode på fem år.
            
         
               (5)
            
            
               Derfor er det hensigtsmæssigt at forny Michael HAILUs mandat med en periode på fem år —
            
         VEDTAGET DENNE AFGØRELSE:
   Eneste artikel
   Med forbehold af senere afgørelser, som udvalget måtte vedtage inden for rammerne af sine beføjelser, fornys Michael HAILUs (Etiopien) mandat som direktør for Det Tekniske Center for Samarbejde på Landbrugsområdet og i Landdistrikterne med virkning fra den 1. marts 2015 og indtil den 29. februar 2020.
   
      Udfærdiget i Bruxelles, den 23. oktober 2014.
      
         
            På vegne af AVS-EU-Ambassadørudvalget
         
         S. SANNINO
         
            Formand
         
      
   
   
      (1)  EFT L 317 af 15.12.2000, s. 3.
   
      (2)  Aftale om ændring af partnerskabsaftalen mellem medlemmerne af gruppen af stater i Afrika, Vestindien og Stillehavet på den ene side og Det Europæiske Fællesskab og dets medlemsstater på den anden side, undertegnet den 23. juni 2000 i Cotonou (EUT L 209 af 11.8.2005, s. 27).
   
      (3)  Aftale om ændring for anden gang af partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater, undertegnet i Cotonou den 23. juni 2000, som ændret første gang i Luxembourg den 25. juni 2005 (EUT L 287 af 4.11.2010, s. 3).
   
      (4)  EUT L 309 af 19.11.2013, s. 50.